
# ГРУПА C. ЗАДАЧА C. ПАРК

Започва ремонт в градския парк, който има форма на квадрат с дължина на страната n. Ще бъдат покрити с нова настилка алеите, ще бъдат сменени пейките, ще има нов детски кът, ново осветление и др. Но най-атрактивното е построяването на водна каскада. Каскадата ще бъде правоъгълна и трябва да е с най-голямата възможна площ. Страните на каскадата са успоредни на страните на парка. На строителите е дадена карта на парка (виж фигурата, където n = 8), на която има защриховани клетки. В тези клетки има паметници на културата, които не трябва да бъдат унищожавани. Напишете програма park, която намира максималната площ на каскадата, без да се налага унищожаването на паметниците на културата.

**Вход**

От първия ред на стандартния вход се въвежда едно цяло число n – дължината на страната на парка. От следващите n реда се въвеждат по n на брой нули и единици на всеки ред, разделени с по един интервал. 1 съответства на защрихована клетка, а 0 – на празна.

**Изход**

На един ред на стандартния изход програмата трябва да изведе единствено цяло число – максималната площ на каскадата

**Ограничения**

1 ≤ n ≤ 200

|  |  |
| --- | --- |
| **Примерен вход** | **Примерен изход** |
| 8  0 0 1 0 1 0 0 0  0 1 1 0 1 1 0 0  1 1 1 0 0 0 0 1  1 1 0 0 0 0 1 1  0 0 0 0 0 0 0 1  0 0 0 0 0 0 1 1  0 0 1 0 0 0 0 0  0 1 0 1 0 1 0 1 | 15 |

Пояснение: В дадения пример най-големият възможен правоъгълник е съставен от стълбове с номера от 4-ти до 6-ти, редове с номера от 3-ти до 7-ми и има лице, съставено от 3 х 5 квадратчета.